Paul von Jankó

Paul von Jankó (født 2. juni 1856 i Tata i Ungarn, død 17. mars 1919 i Konstantinopel) var en ungarsk pianist og ingeniør Margaret Cranmer (1984). Paul von Janko, fra The New Grove Dictionary of Musical Instruments. Bd II (Macmillan Pr.) s. 321-322.. 

 Liv og virke 
 Bakgrunn 
Som ung studerte han matematikk og musikk i Wien, der han var elev til H. Schmitt, J. Krenn og Anton Bruckner. Deretter flyttet han til Berlin der han fra 1881 til 1882 studerte matematikk på universitetet samt piano for H. ErlichDolge, Alfred (1911). Pianos and Their Makers 1 (Covina/Dover.) s. 78–83.. 

 Piano 
I 1882 presenterte Jankó et patent på Jankó-klaveret, et klaviatur inndelt i seks rekker der 1., 3. og 5. og 2., 4. og 6. består av de samme tonene.  Hver tone har tre anslags-punkter slik at utøveren kan benytte den av de tre tastene som for øyeblikket ligger best an for håndens posisjon. 

Jankó ønsket å lage et klaviatur tilpasset menneskehånden i motsetning til det vanlige klaviatur der hånden må tilpasse seg klaviaturet. Det er lett å assosiere til trekkspillets tastatur, men det er ikke belagd noen direkte kopling mellom Jankó og det førstnevnte.  Utformingen av klaviaturet skulle gjøre spillet mer effektivt og gjøre det mulig å slå an de bredeste akkorder samlet istedenfor brutt. Hver horisontale rekke er heltoner, f eks c-d-e-fiss-giss-b-c så det er hele tiden en kombinasjon av rekkene når man spiller. Fingersetningen er også den samme for alle toneartene.

Designen på Jankó-klaveret bygget på tidligere forsøk av Conrad Henfling (1708), Johann Rohleder (1791) og William Lunn (1843)David Crombie (1995). Piano: A Photographic History of the World's Most Celebrated Instrument, sitert fra Piano World  . 

Det første flygel ble laget i 1885 av R. W. Kurka i Wien Siri Bjerke Arntzen (1956) «Paul von Jankó, et 100-års minne» (kopi fra ukjent blad i opplysningsarkiv Norsk Folkemuseum) s. 44-46.. Fra 1886 reiste han på konsertturneer med sin oppfinnelse. Instrumentet ble en tid godt mottatt fremst i USA, der flere produsenter monterte inn mekanikken i pianoer, men også i Østerrike og Tyskland. På tidlig 1890-tall fantes det et Paul von Jankó-konservatorium i New York. I 1905 ble et Jankó-selskap stiftet i Wien. 

Den norske pianisten Thekla Nathan Bjerke var elev til Jankó, og holt mange konserter på piano med Jankó-klaviatur i Norge og i England. Et piano etter henne er bevart på Norsk folkemuseum, og vises idag på Ringve Museum. Det er laget av A. H. Francke i Leipzig. Francke stilte ut en mindre type av piano med Jankó-klaviatur på musikkutstillingen i Bologna i 1888Hubert Henkel (2000). Lexikon deutscher Klavierbauer, (Erwin Bochinsky Verlag, Frankfurt.) s. 158..

 Referanser 

 Eksterne lenker 
 (Tysk) Obituary in Zeitschrift für Instrumentenbau, Vol. 40, 1919-20
 (Norsk) Opplysninger om Thekla Nathan Bjerkes Jankó-klaver på DigitaltMuseum

Kategori:Ungarske ingeniører
Kategori:Pianister
Kategori:Klaverbyggere
Kategori:Personer fra Komárom-Esztergom